cyanic-selkie/wikianc huggingface dataset:
Martinlaakson rautatieasema
Uudistunut Kehäradan asema
Kesällä 2017 Street Art Vantaa toteutti betonirakenteiselle asemalle yhteistyössä Vantaan kaupungin kanssa Urbaani sinfonia -graffititaidekokonaisuuden. Teoksen eri osat peittävät suurimman osan aseman pinnoista niin alikulussa, asemahallissa kuin laituritasolla.
pienoiskuva|Martinlaakson aseman laiturialuetta syyskuussa 2021. Järjestyshäiriöiden takia jo lähes 20 vuoden ajan poikkeuksellisen aikaisin suljettujen asemien tilanteen katsottiin vuonna 2018 rauhoittuneen niin, että Vantaan kaupunki päätti kokeilla asemien aukiolojen pidentämistä klo 1.40:een eli viimeisen junan lähtöön asti. Pidennetyt aukioloajat ovat edelleen voimassa vuonna 2022.
Carpi FC 1909
Carpi Football Club 1909 on italialainen jalkapalloseura Carpin kaupungista. Seura pelaa kaudella 2021–2022 Italian neljänneksi korkeimmalla sarjatasolla Serie D:ssä. Seura pelaa kotiottelunsa 4 144-paikkaisella Stadio Sandro Cabassilla. Carpin puheenjohtaja on Claudio Caliumi ja päävalmentaja Fabrizio Castori. Kenties tunnetuin seuraa edustaneista pelaajista on maailmanmestari Marco Materazzi.
Carpi FC 1909
Seura nimettiin vuonna 2000 uudestaan Carpi Football Club 1909:ksi. Vuonna 2009 se pääsi takaisin Italian liigakartalle pelaamalla Italian neljänneksi korkeimmalla sarjatasolla. Kaudella 2010–2011 se voitti Lega Pro Seconda Divisionen eli maan neljänneksi korkeimman sarjatason. Kaudeksi 2012–2013 Carpi nousi historiansa ensimmäistä kertaa toiseksi korkeimmalle sarjatasolle eli Serie B:hen. Huhtikuussa 2015 joukkue varmisti nousunsa kaudeksi 2015–2016, ensimmäistä kertaa historiassaan, Italian korkeimmalle sarjatasolle Serie A:han.
Nikolai Andrejevitš Orlov
Nikolai Andrejevitš Orlov (26. helmikuuta (J: 14. helmikuuta) 1892 Jelets, Orjolin kuvernementti, Venäjän keisarikunta – 31. toukokuuta 1964 Grantown-on-Spey, Skotlanti, Yhdistynyt kuningaskunta) oli venäläinen pianisti, jota arvostettiin erityisesti Frédéric Chopinin ja Robert Schumannin teosten tulkitsijana ja joka esitti myös Aleksandr Skrjabinin ja Jean Sibeliuksen musiikkia.
Nikolai Orlov opiskeli pianonsoittoa ensin Gnesinien musiikkioppilaitoksessa ja sitten Moskovan konservatoriossa Konstantin Igumnovin johdolla ja valmistui konservatoriosta vuonna 1910. Hän opiskeli myös sävellystä ja kontrapunktia Sergei Tanejevin yksityisoppilaana.
Orlov piti ensikonserttinsa vuonna 1912, ja samana vuonna hän kantaesitti Aleksandr Glazunovin 1. pianokonserton. Hän opetti pianonsoittoa Moskovan filharmonisessa koulussa ja konservatoriossa vuosina 1913–1921 ja siirtyi sen jälkeen länteen. Hän kiersi konsertoimassa eri puolilla maailmaa, muun muassa viisi kertaa Suomessa vuosien 1925–1939 välillä. Orlov asettui Britanniaan vuonna 1948.
Nikolai Orlovin elegantin soittotyylin on luonnehdittu olevan lähempänä 1800-luvun ihanteita kuin 1900-luvun venäläistä pianokoulukuntaa.
Iivana Julma vaihtaa ammattia
Iivana Julma vaihtaa ammattia, myös nimillä Iivana Julma ja Iivana Julma Bulgakov (Ivan Vasiljevits menjaet professiju), on Leonid Gaidain ohjaama neuvostoliittolainen komediaelokuva vuodelta 1973. Farssimaisen tarinan on käsikirjoittanut Mihail Bulgakovin näytelmän pohjalta Vladlen Bahnov. Pääosassa nähdään kahta roolia näyttelevä Juri Jakovlev.
Juoni
1970-luvun kerrostalolähiössä asuu nörtti keksijä Aleksandr Timofeev (Shurik), joka rakentaa aikakonetta. Hän lähettää vahingossa talonmies Ivan Vasiljevitšin ja naapuriasunnossa töissä olleen murtovaras Žorž Miloslavskin Iivana Julman aikakaudelle 1500-luvulle, ja kerrostaloon tulee vastaavasti asumaan itse Iivana Julma, venäjäksi Ivan Vasiljevitš.
Vastaanotto
Iivana Julma vaihtaa ammattia oli vuonna 1973 Neuvostoliiton suosituin elokuva yli 60 miljoonalla katsojallaan. Sitä on esitetty Venäjän televisiossa usein myöhemminkin uudenvuodenpyhien aikoihin.
Crazy Nights Tour
Crazy Nights Tour on Kiss-yhtyeen kuudestoista kiertue. Kiertue promotoi yhtyeen vuonna 1987 julkaistua Crazy Nights -albumia. Kiertueella yhtye konsertoi myös Japanissa ensimmäistä kertaa sitten vuoden 1977 Alive II Tour -kiertueen. Kiertueelta on olemassa myös kuvamateriaalia. Yhtye vieraili kiertueen aikana myös Suomessa 19. syyskuuta 1988 Helsingin jäähallissa. Kerta oli myös viimeinen, kun yhtye esiintyi maskeitta Suomessa.
Ali Zeidan
Ali Zeidan on libyalainen poliitikko ja maan entinen pääministeri. Maan parlamentti valitsi Zeidanin pääministeriksi lokakuussa 2012 sen jälkeen kun parlamentti ei hyväksynyt edellisen pääministeri Mustafa Abu Shagurin esittämää kriisihallitusta. Zeidan toimi pääministerinä maaliskuuhun 2014, jolloin hänet erotettiin niin sanotun tankkerikohun jälkeen. Zeidan tunnetaan maan entisen hallitsijan Muammar Gaddafin kriitikkona, joka vietti vuosikymmeniä maanpaossa.
Libyan sisällissodan aikana Zeidan oli opposition pääasiallinen yhdyshenkilö Euroopan unionin suuntaan.
Suurhyökkäys Gibraltarilla 1782
Suurhyökkäys Gibraltarilla oli Ranskan ja Espanjan laivojen tekemä suurhyökkäys Yhdistyneen kuningaskunnan hallussaan pitämän Gibraltarin puolustajia vastaan 13. syyskuuta 1782 suuren piirityksen aikana. Suurhyökkäyksen oli tarkoitus alkaa ranskalaisten ja espanjalaisten tuhottua brittien puolustukset, mutta laivaston epäonnistuminen tässä tehtävässä esti maajoukkojen hyökkäyksen.
Tausta
Huhut piirittäjien hyökkäyksestä levisivät ennen aikojaan, mikä johti siihen että Gibraltarin lähialueille kokoontui suuri määrä ihmisiä katsomaan tulevaa taistelua. Heitä oli arviolta jopa 80 000. Myös britit tiesivät hyökkäyksen olevan tulossa, mutta he eivät tienneet tulisiko se maalta vai mereltä. Mereltä tulevasta hyökkäyksestä saatiin viitteitä vasta 12. syyskuuta, kun Gibraltarinlahdelle saapui 47 espanjalaista ja ranskalaista alusta amiraali de Cordovan johdolla. Nämä alukset takasivat piirittäjien herruuden merellä. Hyökkääjät eivät kuitenkaan olleet yksimielisiä hyökkäyksen ajankohdasta osan halutessa tehdä sen heti. Hyökkäys päädyttiin kuitenkin lopulta tehdä seuraavan päivän aamuna kymmenellä laivalla. Laivastolla oli käytössään 212 tykkiä joita miehitti 5 260 sotilasta. Hyökkäystä varten muokatuilla laivoilla oli muun muassa vahvistetut kannet ja vesipumppujärjestelmä palojen sammuttamiseksi. Ne kuviteltiinkin uppoamattomiksi. Brittien puolustuksia johti silloinen kuvernööri George Augustus Eliott.
Musica-kuoro
Kuoron lähes 40-vuotisen historian aikana lauletun musiikin kirjo on laaja: folklorea, renessanssi- ja barokkimusiikkia, kirkkomusiikkia, nykysäveltäjien teoksia. Avoimen suhtautumisen ansiosta uudet asiat ovat aina tuoneet mukanaan kehitystä sekä taiteellisessa tulkinnassa että teknisissä taidoissa. Tärkeänä päämääränä on ollut luoda konsertteihin sellainen tunnelma, jossa sekä yleisö että esiintyjät viihtyvät riippumatta siitä, millaista musiikkia esitetään.
Suurhyökkäys Gibraltarilla 1782
Hyökkäys
260px|thumb|vasen|Piirittäjien laivat ja brittien rannikkopuolustus vaihtamassa tykkitulta. 23. syyskuuta noin kello 9:30 piirittäjien laivat Pastora ja Talla Piedra johtivat alusten joukon brittien puolustuslinnake Kings Bastionin edustalle noin 1 000 metrin päähän, eli brittien tulietäisyydelle. Los Dolores, San Christobal, Principe Carlos ja Paula Secunda jäivät 1 200 metrin päähän Old Molesta Santa Annan ollessa niiden ja Pastoran välissä. Gibraltarin puolustajilla oli käytössään laivoja vastaan noin 150 tykkiä. Old Molen edustalle kauemmaksi jääneet laivat tulittivat sen brittipuolustuksia tehottomasti pitkän etäisyyden takia. Pastora ja Talla Piedra joutuivat puolustajien tulen pääkohteiksi. Brittipuolustajat huomasivat kuitenkin, että heidänkin tulituksensa oli varsin tehotonta tykinkuulien kimmotessa piirittäjien laivojen vahvistetuilta kansilta. Tätä varten ammuksia alettiin kuumentamaan tulipalojen aiheuttamiseksi laivoilla. Samaan aikaan Kings Bastionin puolustajat kokivat menetyksiä piirittäjien tulituksessa linnoitusten kestäessä kuitenkin hyvin.
Musica-kuoro
Keskeisen osan kuoron harjoittelussa muodostaa säännöllinen äänenmuodostus. Tällä hetkellä kuoroa ohjaa yhtenäiseen ja kirkkaaseen sointiin laulunopettaja Minja Niiranen. Hienon sointinsa lisäksi Musica on usein saanut tunnustusta kokonaisvaltaisesta musiikin ja tekstin tulkinnastaan. Tästä osoituksena Musica-kuoro palkittiin kolmella kultaleimalla Tampereen Sävelen kuorokatselmuksessa 2013.
Suurhyökkäys Gibraltarilla 1782
Hyökkäys
Britit alkoivat saada käyttöönsä kuumennettuja ammuksia myöhemmin aamupäivällä. Niiden ei tarvinnut lävistää laivojen rakenteita aiheuttaakseen tuhoa. Ammukset eivät aluksi tuntuneet kuitenkaan toimivan odotetusti, eikä aluksilla havaittu tulipaloja. Ensimmäinen tulipalo havaittiin vasta noin kello viisi illalla Talla Piedralla. Ammus oli lävistänyt kannen ja aiheuttanut tulipalon laivan sisällä. Paloa alettiin sammuttaa ja laiva lopetti tulituksen. Kello kuuteen mennessä myös Pastoralla oli syttynyt useita pieniä paloja. Sekin joutui lopettamaan tulituksen kello seitsemään mennessä. Tulittavilta laivoilta pyydettiin apua amiraali de Cordovalta, jonka laivat olivat edelleen lahdella mutta eivät osallistuneet tulitukseen. Eri komentajien keskinäisten kiistojen takia hän kuitenkin kieltäytyi antamasta apuaan. Tulitus loppui noin puolilta öin, kaksi piirittäjien laivaa oli tulessa ja osa muista laivoista oli jäänyt jumiin. 260px|thumb|Brittien tykkiveneet palavien laivojen seassa, maalaus vuodelta 1783.
Musica-kuoro
Nykymusiikki on aina kuulunut Musica-kuoron ohjelmistoon. Ajatuksena on ollut toimia elävän musiikkikulttuurin instrumenttina, toisin sanoen nykysäveltäjien soittimena. Luonnollisesti kuoro on esittänyt - ja kantaesittänyt - useita Pekka Kostiaisen teoksia. A cappellan eli säestyksettömän laulun lisäksi Musica on ollut useasti yhteistyössä Jyväskylä Sinfonian kanssa esittäen suurteoksia kuten Mozartin Requiem ja c-mollimessu, Bachin h-mollimessu, Matteus- ja Johannes-passiot sekä Rossinin Stabat Mater.
Konserttitoiminnan lisäksi Musica on myös matkaillut ja levyttänyt ahkerasti. Viimeisin osallistuminen kansainväliseen kuorofestivaaliin oli kesällä 2012 Tšekin Olomoucissa, jossa Musica valittiin festivaalivoittajaksi. Joulukuussa 2008 kuoro kilpaili Slovakian Bratislavassa ja keväällä 2005 Irlannin Corkissa. Syksyllä 2002 kuoro suuntasi Etelä-Afrikkaan asti kehitysyhteistyö- ja konserttimatkan merkeissä.
Levytyksissä Musica on tallentanut johtajansa säveltämää musiikkia Alba Recordsin Kostiainen conducts Kostiainen -äänitesarjaan. Sarjassa on yhteensä kahdeksan osaa, joista Musica-kuoro on levyttänyt kuusi. Sarjan aloittaa kirkkomusiikkia sisältävä Regina Angelorum. Sarjan kolmas osa Mull' on heila ihana ilmestyi vuonna 2000 ja valittiin samalla vuoden kuorolevyksi. Neljäs osa, Kostiaisen sekakuorosarjoja sisältävä Poikako vai tyttö? ilmestyi keväällä 2003. Sarjan viides levy Mua tartu käteen, Herra julkaistiin maaliskuussa 2007. Sen sisältönä on Kostiaisen sovittamia suomalaisen virsikirjan virsiä. Seitsemäs äänite sarjaan on Mater Nostra, joka levytettiin vuonna 2009. Viimeisin levy, Ikirunoja, tehtiin vuonna 2014.
Suurhyökkäys Gibraltarilla 1782
Seuraukset
Aamulla 14. syyskuuta kaksi piirittäjien laivaa oli räjähtänyt, kuusi oli vielä tulessa, ja kaksi ei ollut syttynyt ollenkaan. Räjähdysvaaran takia laivojen miehistöjä ei enää ryhdytty pelastamaan. Lopulta jäljellä oli vain kaksi laivaa Old Molen edustalla. Yksi niistä sytytettiin vasta aamupäivällä, ja vähän myöhemmin sekin räjähti. Viimeinen aluksista oli jäänyt kiinni pohjaan. Britit yrittivät aluksi kaapata aluksen, mutta kun sitä ei saatu irti, he sytyttivät sen itse tuleen. Viimeinen laiva paloi loppuun iltapäivällä. Taistelujen päätyttyä espanjalaiset ja ranskalaiset olivat menettäneet 1 473 miestä kuolleina, haavoittuneina tai kadonneina, kun taas brittien menetykset olivat vain 15 kuollutta ja 68 haavoittunutta.
Akshaye Khanna
Akshaye Khanna (s. 28. maaliskuuta 1975 Bombay, Maharashtra, Intia) on intialainen näyttelijä, joka työskentelee hindinkielisessä elokuvateollisuudessa. Hän on näyttelijä ja poliitikko Vinod Khannan poika.
Musica-kuoro
Äänitteet
2017    Pekka Kostiainen, Requiem 2014    Ikirunoja (NCD49) The Eternal Bard 2009    Mater Nostra (NCD38) 2007    Mua tartu käteen Herra (NCD 29) Oh Lord, please take my hand 2003    Poikako vai tyttö? (NCD 21) 2000  	Mull' on heila ihana (NCD 16) 1996  	Regina Angelorum (NCD 6) 1992  	Musica-kuoro ja Fiamma Lucente (CD) 1987  	Missa: In Deo salutare meum 1984  	Pakkasen luku / Inkerin illat 1981  	Noita laulan, joita tiijän
Akshaye Khanna
Khanna teki näyttelijändebyyttinsä elokuvassa Himalay Putra vuonna 1997 ja on sen jälkeen esiintynyt useissa yleisön sekä kriitikoiden ylistämissä elokuvissa. Hän on voittanut kaksi Filmfare Awards -palkintoa. Hänen suosituimpiin elokuviinsa kuuluvat muun muassa Border (1997), Taal (1999), Dil Chahta Hai (2001), Hulchul (2004) ja Race (2008).
Iisakin Jussin tupa
Lähistöllä sijaitsee myös 1850-luvulta peräisin olevan Kosolanmäen lainamakasiini joka toimii nykyisin näyttelytilana. Molempia ylläpitää Kauhava-Seura.
Lähteet
63.09611°N, 23.02075°W
Addis Abeban pikaraitiotie
Addis Abeban pikaraitiotie on pikaraitiotiejärjestelmä Addis Abebassa, Etiopiassa. Rakennustyöt alkoivat vuonna 2011. Ensimmäinen, pohjois-eteläsuuntainen linja avattiin 20. syyskuuta 2015. Toinen, itä-länsisuuntainen linja avattiin 9. marraskuuta 2015. Asemia on yhteensä 39.
Raitiotien urakoitsijana toimi China Railway Group Limited. Projekti sai rahoitusta Export-Import Bank of China -pankilta. Järjestelmää liikennöi Shenzhen Metro Group.
Magic & Mayhem – Tales from the Early Years
Magic & Mayhem – Tales from the Early Years on metalliyhtye Amorphiksen kokoelma-albumi, joka julkaistiin 17. syyskuuta 2010 Nuclear Blastin kautta. Kokoelman kappaleet ovat uudelleenäänitettyjä ja -sovitettuja versioita yhtyeen kolmen ensimmäisen albumin kappaleista. Kitaristi Tomi Koivusaari laulaa albumilla murinavokaaleja ensimmäistä kertaa sitten vuoden 1997. Kokoelman rajoitetussa digipak-painoksessa on bonuskappaleena cover-versio The Doorsin kappaleesta "Light My Fire".
Albumi nousi Suomen virallisen listan sijalle 8.
Floridanpallokala
Floridanpallokala (Sphoeroides nephelus) on amerikkalainen meressä ja murtovedessä elävä pallokalalaji.
Koko ja ulkonäkö
Floridanpallokala voi kasvaa 30 cm pitkäksi, mutta jää yleensä noin 20 cm:n mittaiseksi. Se on ruskeansävyinen, päältä tummempi kuin alta, ja kauttaaltaan tummempien ja vaaleampien pilkkujen ja renkaiden peitossa. Silmien välissä on tumma juova. Muodoltaan laji on tylppäpäinen ja vahvaleukainen.
Levinneisyys ja elinympäristö
Floridanpallokalaa tavataan Atlantin länsiosissa Koillis-Floridasta Meksikonlahdelle, Bahamasaarille ja mahdollisesti Brasiliaan asti. Se elää lahdissa ja jokisuissa ja muualla suojaisilla vesillä 11 metrin syvyyteen asti. Sitä tavataan usein meriruohoniityillä. Sitä on tavattu myös soistuvilla rannoilla ja suojaisilla koralliriutoilla.
Erityistä
Floridanpallokalaa kalastetaan onkimalla. Se ei ole hyvä ruokakala vaan ainakin miedosti myrkyllinen. Se on aiheuttanut myös vakavia myrkytyksiä, jotka on pystytty jäljittämään Pyrodinium bahamense -nimiseen panssarilevään, joka tuottaa saksotoksiineja.
Pekka Hintikka
Pekka Hintikka (19. kesäkuuta 1920 Jyväskylä – 24. helmikuuta 2016 Jyväskylä) oli suomalainen matemaatikko, tietokirjailija ja historiantutkija.
Luettelo lemmikkilinnuista
Tämä on luettelo lemmikkilinnuista aakkosjärjestyksessä.
Pekka Hintikka
Hintikan kirjallisena pääteoksenaan voidaan pitää teosta ''Algebran ja korkeamman matematiikan perusteet; Teknillisen matematiikan perusteet. Osa 1–3''.
Tšekin naisten koripallomaajoukkue
Tšekin naisten koripallomaajoukkue edustaa Tšekkiä koripallon naisten maajoukkuekilpailuissa. Sitä hallinnoi Tšekin koripalloliitto.
Tšekin maajoukkue esiintyi arvokilpailujen lopputurnauksessa ensimmäisen kerran emännöidessään EM-kilpailuja 1995. Se kärsi tuolloin puolivälierässä tappion Slovakialle. Kreikan EM-kilpailuissa 2003 joukkue voitti alkulohkonsa ja puolivälieräottelussa Belgian. Välierässä se kukisti Puolan 74–66, mutta hävisi loppuottelussa Venäjälle 56–59 saaden hopeaa. Turkin EM-kilpailuissa 2005 Tšekki voitti mestaruuden. Voitettuaan alkulohkonsa se kukisti puolivälierässä Turkin ja välierässä Espanjan. Ankarassa pelatussa loppuottelussa Tšekki voitti Venäjän 72–70. Puolan kisoissa 2011 Tšekki sijoittui neljänneksi: se hävisi välierässä Venäjälle ja pronssiottelussa Ranskalle.
Olympialaisten koripalloturnauksessa Tšekki esiintyi ensimmäisen kerran Ateenassa 2004, jossa se hävisi puolivälieräottelussa Venäjälle. MM-kilpailuissa joukkue esiintyi ensimmäisen kerran Brasiliassa 2006 kärsien puolivälieräottelussa tappion Brasilialle. Kotimaassaan pelatuissa MM-kilpailuissa 2010 Tšekki sai hopeaa. Sijoituttuaan jatkolohkossaan kolmanneksi se kukisti puolivälieräottelussa Australian. Välierässä Tšekki voitti Valko-Venäjän 81–77, mutta hävisi loppuottelussa Yhdysvalloille 69–89.
Maailmanmestaruuskilpailut
=== Euroopan-mestaruuskilpailut ===
Chris Killen
thumb|Killen (keskellä) ottelussa vuonna 2009.
Christopher John Killen (s. 8. lokakuuta 1981 Wellington, Uusi-Seelanti) on uusiseelantilainen jalkapalloilija, pelipaikaltaan hyökkääjä. Hän pelaa tällä hetkellä Kiinan ykkösliigan Chongqing FC:ssä.
Killen on pelannut urallaan useissa huippuseuroissa, muun muassa brittiläisissä Manchester Cityssä, Middlesbroughissa ja Celticissä. Hän on edustanut Uuden-Seelannin maajoukkuetta vuoden MM-kisoissa 2010 ja pelannut toistaiseksi 40 A-maaottelua.
Tsuntan piiri
thumb|175px|Tsuntan piiri (ilman Bežtan osa-aluetta) Dagestanin kartalla. Tsuntan piiri (, avaariksi ЦIунтIа район, Tsunta raion) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 1319,1 neliökilometriä. Asukkaita on 17 900 henkeä (vuonna 2010).
Tsuntan piiri sijaitsee Dagestanin länsiosan vuoristoseudulla. Se rajoittuu pohjoisessa Tsumadan ja idässä Tljaratan piireihin sekä etelässä ja lännessä Georgiaan. Seudulta saavat alkunsa Avarskoje Koisu ja Andijskoje Koisu -joet. Asutuskeskukset sijaitsevat 1500–2000 metrin korkeudella merenpinnasta.
Piiri lakkautettiin vuonna 1944 ja sen koko väestö siirrettiin karkotettujen tšetšeenien tilalle entisen Tšetšeenien ja inguušien ASNT:n Vedenon piiriin. Vuonna 1955 piiri perustettiin uudelleen ja sen entiset asukkaat siirrettiin takaisin. Piirikeskukseksi tuli Ginuhin solan takana sijaitseva Bežtan kylä, jonne liikennöinti on talvisaikaan usein mahdotonta. Vuonna 1992 piirikeskus siirrettiin Andijskoje Koisun jokilaaksossa sijaitsevaan Kideroon ja Avarskoje Koisun laakso erotettiin Bežtan osa-alueeksi, jolla on osittain omat hallintoelimensä ja palvelunsa.
Seudun pääelinkeino on karjanhoito, joka tuottaa maitoa, juustoa ja lihaa. Lisäksi viljellään perunaa, kaalia ja vihanneksia. Maantiet ovat kaikki päällystämättömiä ja talvisaikaan niistä lähes puolet on liikennöintikelvottomia.
Bežtan osa-alue mukaan luettuna piirissä toimii 13 lastentarhaa ja 51 koulua. Kulttuurilaitoksia ovat 23 kerhotaloa ja 12 kirjastoa. Nähtävyyksiin kuuluvat vanhat linnoitukset, vartiotornit ja hautausmaat. Seudulla on lukuisia kivennäisvesilähteitä.
Paikallislehtinä ilmestyvät Kiderossa venäjänkielinen Didoiskie vesti (”Didojen sanomat”) ja Bežtassa avaarinkielinen Tsijab gumru (”Uusi elämä”).
TT-Line
Nykyiset
thumb|230px|right|M/S Nils Holgersson Travemündessa
230px|thumb|right|[[M/S Nils Dacke]]
I Hunt Alone
I Hunt Alone on Mustaschin ensimmäinen single albumilta Above All. Singlen toinen kappale "Kill You for Nothing" ei sisälly studioalbumiin.
Nuorgam (verkkomedia)
Nuorgam oli internetissä toiminut musiikkimedia, jota julkaisi musiikkiyhdistys Helsingin Nuorgam ry. Sivustoa tekivät vapaaehtoistyönä musiikkijournalistit ja musiikkikirjoittamisesta kiinnostuneet ihmiset. Nuorgamilla ei ollut aiheissaan yhtenäistä linjaa, vaan sivustolla käsiteltiin periaatteessa kaikkea musiikkiin liittyvää kirjoittajien kiinnostuksen niin salliessa.
Nuorgamin juttusarjat, kuten tietyn vuoden popklassikot, ilmestyivät usein listamuodossa. Sivustolla julkaistiin kirjoitusten lisäksi myös viikoittaisia teemojen ympärille kasattuja soittolistoja.
Ensimmäinen Nuorgamin artikkeli oli kirjoitus Pave Maijasen ”Lähtisitkö”-kappaleesta. Lokakuussa 2013 sivustolla oli yhteensä 3474 artikkelia. Nuorgam valittiin vuoden verkkomediaksi Musiikki & Median palkintogaalassa lokakuussa 2012. Sivustolla oli noin 30 vakituista avustajaa, jonka lisäksi Nuorgamiin kirjoittivat lukuisat vierailevat kirjoittajat. Sivustolle oli maaliskuussa 2013 kirjoittanut 109 eri henkilöä - vierailevien kirjoittajien joukossa muun muassa Veikko Halmetoja, Ville Kormilainen, Tommy Lindgren, Antti Nylén, ja Nick Triani.
Vuonna 2013 Nuorgam keräsi yhteisörahoituksella varoja painetun lehden julkaisemiseen. Lehteä ilmestyi vain yksi numero tuhannen kappaleen painoksena. Myöhemmin lokakuussa 2013 Nuorgam ilmoitti lopettavansa toimintansa 30. marraskuuta 2013.
Teatteriyhdistys Palokärki
Teatteriyhdistys Palokärki ry eli Teatteri Palokärki oli vuosina 2005—2011 toiminut harrastajateatteriyhdistys, joka toimi Espoossa Kannusillanmäen teatterisalissa. Teatteriyhdistyksen puheenjohtaja oli Juho Kemell ja taiteellinen johtaja FM Mirva Talja. Yhdistyksellä oli jäseniä noin 20 mukaan lukien kannatusjäsenet. Ryhmä panosti paljolti ensemble-työhön.
Historiaa
Teatteri aloitti toimintansa keväällä 2005. Ydinryhmässä oli mukana Rajamäen yläasteen ja Rajamäen lukion oppilaita, jotka tulivat mukaan koulun ilmaisutaitoryhmistä. Aloitteen ryhmän perustamisesta teki FM Maisa Gröndahl. Teatteri rekisteröitiin virallisesti elokuussa 2005. Teatterin nimi sai loppuosan Palokärki Nurmijärven nimikkolinnusta palokärjestä. Ryhmän toimipaikka oli Espoossa, koska Nurmijärvellä toiminnan esteenä oli tilapula. Kotipaikan muutos virallistettiin syksyllä 2008.
Teatterin ensimmäinen tuotanto, Anna Dysterin kirjoittama ja Maisa Gröndahlin ohjaama Vieras veli, esitettiin Klaukkalassa Roinelan nuorisoseurantalolla helmikuussa 2006. Näytelmä kertoi tarinan diplomi-insinööri Raimo Elorannasta, jonka lehtolapsi Ruotsista paljastuu Outi-mummon syntymäpäivillä. Näytelmän aihe oli vakava, mutta aihetta kevennettiin hieman mustalla huumorilla. Ryhmän perustaminen kiinnosti paikallista mediaa ja ennen ensi-iltaa oli teatterista artikkeli Nurmijärven Uutisissa. Lehden päätoimittaja otti samalla kantaa teatteritilojen puolesta.
Toinen tuotanto, Margaret Atwoodin Odysseia-Penelopeia, esitettiin Klaukkalassa sekä Espoossa marraskuussa 2006. Sen ohjasivat Juho Kemell ja Emilia Lindholm. Näytelmästä tehtiin oma sovitusversio ja tavallisuudesta poiketen tarina kerrottiinkin Penelopen näkökulmasta eli miltä tuntui odottaa miestään Odysseusta 19 vuotta sotaretkeltä Troijasta takaisin Ithakaan. Näytelmä kiinnosti paikallista mediaa Nurmijärvellä, Hyvinkäällä ja Espoossa. Keski-Espoon sanomat luonnehti näytelmää raikkaana yllätyksenä.
Teatterin kolmas tuotanto Airport, my life tuotettiin kokonaan ryhmäläisten tuottamien improvisaatioiden pohjalta. Maisa Gröndahl ohjasi harjoitukset sekä kirjoitti improvisaatioiden pohjalta näytelmän dramaturgian. Näytelmä käsitteli globaalia, liikkuvaa ja hekstistä maailmaa. Näytelmä eteni sketsinomaisissa kohtauksissa. Näytelmää esitettiin Rajamäen yläasteella, Kuntolassa sekä Espoossa. Lisäksi näytelmä esitettiin tilausesityksinä Espoossa opettajaseminaarissa ja Rajamäen kyläpäivillä. Näytelmä sai ensi-iltansa huhtikuussa 2007.
Ryhmän neljäs tuotanto, William Shakespearen Kesäyön uni, josta tehtiin sovitusversio, esitettiin tammi-helmikuussa 2008 vain Espoossa. Näytöksiä pidettiin ensimmäisen kerran useita peräkkäin. Näytelmä sai runsaasti katsojia. Näytelmä pidettiin Shakespearen kaltaisena: groteski hulluttelu yhdistyy elämän vakavimpiin kysymyksiin. Theseuksen roolin teki vierailijana Mikko Leppänen. Näytelmän ohjauksesta vastasi Emilia Lindholm.
Teatterin viides tuotanto oli Anton Tšehovin kirjoittama Kirsikkatarha, josta ryhmä valmisti Maisa Gröndahlin johdolla oman sovitusversion. Sovitusversiossa oli myös ajankohtaisia aiheita maailmasta mm. finanssikriisi ja kouluampumiset. Näytelmän pääroolin Lidia Ranjevskajan esitti Pirjo Oppman-Koschin. Edellisistä vuosista poiketen ryhmä myi lippuja verkkokaupan välityksellä. Näytelmä sai paikalliselta medialta huomiota mm. Länsiväylä ja Nurmijärven uutiset kirjoittivat artikkelin. Näytelmä esitettiin Espoossa, Kannusillan teatterisalissa 31.1.–13.2.2009. Produktion jälkeen toiminnanjohtajana ollut Maisa Gröndahl siirtyi pois tehtävästään.
Ryhmän järjestyksessään kuudes tuotanto oli Elina Paasosen kirjoittama Rungolla on asiaa! -näytelmä, joka esitettiin 29.10.-19.11.2009 välisenä aikana. Näytelmä oli käsikirjoittajan esikoisnäytelmä. Produktion ohjaajina toimivat Elina Paasonen sekä Juho Kemell. Näytelmä kertoi tarinan eräästä pikkukylästä jostain päin Suomea. Näytelmän päähenkilönä on tohtori Anja Mäntylä (Mirva Talja), joka tapaa kyläläisiä. Mäntylä itse jää kädestään puuhun kiinni ja joutuu pysähtymään miettimään maailman menoa. Lavalla oli näyttelemässä myös elokuvanäyttelijä Olli Similä, joka on näytellyt Graffiti meissä -elokuvassa. Länsiväylä kirjoitti näytelmästä ennakkojutun (25.10.2009).
Teatteri Palokärki lopetti toimintansa 17. helmikuuta 2011 vuosikokouksen päätöksellä ja tuli näin ollen lakkautetuksi. Viimeiseksi teatterin produktioksi jäi 12. tammikuuta ensi-iltansa saanut Kybeia-scifimusikaali. Musikaalin ohjaajana toimi palkattu ohjaaja Suzanne Ylönen.
Eco Challenge
Eco Challenge oli seikkailu-urheilukilpailu, jota pidetään yhtenä maailman kovimmista koitoksista yhdessä esikuvansa Raid Gauloisesin kanssa. Kumpaakaan kilpailua ei järjestetä enää lajin vaarallisuuden vuoksi. Säännöt olivat yksinkertaiset. Nelihenkiset joukkueet lähtivät matkaan yhtä aikaa ja ensimmäinen joukkue, joka ylitti noin 500 kilometrin päässä sijaitsevan maaliviivan, oli voittaja. Kilpailijat nukkuivat keskimäärin kaksi tuntia vuorokaudessa. Jokaisessa joukkueessa piti olla vähintään yksi jäsen, joka oli vastakkaista sukupuolta kuin muut.
Eteneminen tapahtui lihasvoimin, ja GPS-navigointi oli kiellettyä. Lajeina olivat muun muassa vaellus, vuorikiipeily, merimelonta, maastopyöräily, ratsastus, koskenlasku ja kalliokiipeily.
Eco Challenge järjestettiin vuosina 1995–2002 yhteensä yhdeksän kertaa. Tapahtuman pääsponsori oli televisioyhtiö Discovery Channel. Kisan järjestäjä Mark Burnett on sittemmin tuottanut esimerkiksi Selviytyjät-televisiosarjaa.
Suomesta Eco Challengeen osallistuttiin vuosina 1997–2002. Suomalaisjoukkueiden kapteeneina toimivat Petri Forsman ja Tom Packalen. Paras suomalaissijoitus oli Team Haltin viides sija Argentiinassa vuonna 1999.
Tulkkila
Tulkkila on Satakunnassa sijaitsevan Kokemäen kaupungin kirkonkylä. Se on osa Kokemäen keskustaajamaa ja sijoittuu Yhdystie 2471:n (Satakunnantie) ja Kokemäenjoen väliselle alueelle. Sen lävitse kulkee noin kilometrin mittainen Tulkkilantie.
Tulkkilassa sijaitsee suurin osa Kokemäen kunnallisista palveluista. Kaupalliset palvelut Tulkkilassa ovat vähentyneet sen eteläpuolelle rakennettujen uusien liikekeskusten ja valintamyymälöiden myötä. Tulkkilassa onkin enää lähinnä pieniä erikoisliikkeitä.
Rakennuskanta koostuu eri ikäisistä liike- ja kunnallisista rakennuksista sekä pääosin vanhemmista pientaloista. Tulkkilan korkeimmalla paikalla sijaitsee vuonna 1786 rakennettu Kokemäen kirkko, joka on nimetty kuningas Kustaa III:n mukaan. Kirkon ympärillä on 1900-luvun alkupuolelta peräisin olevia puurakenteisia pien- ja liiketaloja. Kokemäen kirkonseutu on Museoviraston inventoima Valtakunnallisesti merkittävä rakennettu kulttuuriympäristö. Tulkkilasta muodostettiin taajaväkinen yhdyskunta vuonna 1923.
Kokemäenjoen ylittää Tulkkilan kohdalla kaksi siltaa, uudempi vuonna 1963 rakennettu maantiesilta sekä 1918 valmistunut Tulkkilan museosilta. Vuosittain Tulkkilassa järjestetään Tulkkilan Yö-niminen tapahtuma, jonka yhteydessä esimerkiksi kaupunginosan pääkatuna tunnettu Tulkkilantie suljetaan tieliikenteeltä.
Tulkkilan kohdalla Tampere–Pori-radalla sijaitsi vuonna 1895 käyttöön otettu ja vuonna 1984 lakkautettu Kokemäen vanha rautatieasema.
Neulalampi
Neulalampi on Kuopion 31. kaupunginosa ja asuinalue, joka sijaitsee 4-5 kilometriä Kuopion keskustasta lounaaseen. Neulalammen kaupunginosan itäreunalla kulkevat Savon rata ja valtatie 5. Nimensä alue on saanut siellä sijaitsevasta Neulalammen-lammesta.
Neulalammen naapureita ovat seuraavat Kuopion kaupunginosat: pohjoisessa Kolmisoppi, idässä Levänen, Jynkkä ja Litmanen, etelässä Pitkälahti ja Kiviharju. Lännessä raja kulkee Kallaveden Haminalahdessa. Neulalammella on jonkun verran asutusta muun muassa Neulalammen pohjoispuolella, Jynkän länsipuolisella Leväsentien ja valtatie 5:n välisellä alueella sekä Haminalahteen työntyvässä Hukanniemessä. Yritystoiminnasta pääosa on keskittynyt kaupunginosan koillisnurkalle Kolmisopentien varteen ja sen lähistölle. Maininnan arvoisia ovat muun muassa kauppakeskus Kolmisoppi, kaksi autokauppaa, Stark, rakennus- ja sisustusliikkeitä. Myös Karttulantien alkupään pohjoispuolella Pienen Neulamäen eteläosissa on kehittyvä yritysalue.
Pieni Neulamäki
Vuoteen 2008 asti pääosin Puolustusvoimien varikkokäytössä ollut Pienen Neulamäen alue on eräs suunnitelluista Kuopion täydennysrakentamisalueista. Kuopion kaupunki osti vuonna 2008 Metsähallitukselta eteläisen Pienen Neulamäen, joka levittäytyy noin 100 hehtaarin alueelle. >Tuolloin Metsähallitukselle jäi vielä noin 400 hehtaarin laajuinen Pienen Neulamäen pohjoinen osa.
Vuonna 2009 juhannuksen jälkeen kerrottiin, että alueelta on tehty liito-oravahavainto. Tämän arvioitiin pienentävän rakennettavaa aluetta, jonka raivaus on jo aloitettu, noin viidenneksellä.
Alwari Tuohitorvi (vuoden 1974 albumi)
Alwari Tuohitorvi on Alwari Tuohitorven ensimmäinen studioalbumi. Albumin julkaisi EMI vuonna 1974. Albumin kansi on valokuvaaja Risto Vuorimiehen oivallus. Hän oli mukana yhtyeen keikkamatkalla ja huomasi sateenkaaren. Vuorimies muisti yhtyeellä olevan saman nimisen kappaleen ja auto pysäytettiin kuvien ottoa varten mahdollisesti käytettäväksi. Albumi myi noin 10 000 kappaletta ja keräsi 19 viikkoa listalla parhaimmillaan sijalla 17. Albumi nosti yleisömääriä ja keikkapalkkioita Kritiikki oli kaksijakoista, musiikillista tasoa pidettiin hyvänä. Sanoitukset saivat kritiikkiä mutta ilmeisen kireän tekoaikataulun vaikutus niiden hiomattomuuteen todettiin.
Kappaleet
Kaikki kappaleet säveltänyt ja sovittanut Seppo Alajoki, ellei toisin mainittu.
Kloramiini
Kloramiini eli Kloramiini-T on vesiliukoinen antiseptinen yhdiste, jota käytetään muun muassa desinfiointiin.
Yhdisteen kemiallinen kaava on C7H7ClNNaO2S ja rakennekaava CH3(C6H4)SO2NClNa. . Kidevedettömän kloramiini-T:n moolimassa on 227,64 g/mol ja CAS-numero 127-65-1. Se tunnetaan myös nimillä p-tolueenisulfoniklooriamidinatrium, p-toluolisulfonkloramidinatrium, N-natrium-N-kloori-p-toluolisulfonamidi, natrium-ptolueenisulfonkloramidi ja tosyyliklooriamidinatrium.
Rakenteeltaan kloramiini on valkoista, kiteistä jauhetta, jonka haju muistuttaa klooria. Koostumus on pysyvä normaalilämpötilassa ja -paineessa. Aineen pH-arvo on 8–10 (50 g/l, 20 °C). Sen leimahduspiste on 192 °C, vesiliukoisuus 150 g/l ja bulkkitiheys 550–680 kg/m³.
Vaikka kloramiini on mainittu eräissä lähteissä myrkyttömäksi, se on terveydelle haitallista nieltynä. Aine kehittää myös myrkyllisiä kaasuja sekoittuessaan happoihin sekä on syövyttävää joutuessaan iholle, silmiin tai limakalvoille. Kloramiinin hengittäminen voi myös aiheuttaa herkistymisreaktion. Vesiliukoisena aine liukenee veteen ja leviää vesien mukana ympäristöön.
Šimozero (kylä)
Šimozero (, vepsäksi Šimgär'v, joskus suomeksi Simjärvi) on kyläyhteisö samannimisen Šimozeron rannalla Vytegran piirissä Vologdan alueella Venäjällä. Šimozero on ollut yksi tärkeimmistä vepsäläiskylistä, joka sijaitsi itäisellä Vepsänmaalla Oštasta etelään. Šimozerossa asui noin 5 000 asukasta, mutta he joutuivat muuttamaan kotiseudultaan Oštaan ja Ojattijoen varsien vepsäläiskyliin, kun Šimozero julistettiin perspektiivittömäksi kyläksi. Tästä syystä kylissä suljettiin koulut, sairaalat ja postitoimistot. Myöskään teiden kunnostamiseen ei annettu varoja. Kylän viimeiset asukkaat joutuivat poistumaan 1950-luvun loppuun mennessä.
Nykyisin kylän asemasta ei ole tarkkaa tietoa.
Kirkas taivas
Kirkas taivas (Tšistoje nebo) on Grigori Tšuhrain ohjaama neuvostoliittolainen draamaelokuva vuodelta 1961. Sen on käsikirjoittanut Daniil Hrabrovitski. Elokuva sai jaetun ensipalkinnon toisilla Moskovan elokuvajuhlilla.
Elokuva käsittelee toisen maailmansodan jälkeisiä Stalinin poliittisia vainoja. Tarinassa sotavangiksi jäänyt ja sodan jälkeen kotimaahansa palaava taistelulentäjä leimataan maanpetturiksi. Kirkas taivas oli ensimmäisiä kuvauksia siitä, mitä vaikeuksia sotavankeudesta palaavilla oli neuvostoyhteiskunnassa.
Dead City Klowns
Dead City Klowns on 1990-luvulla perustettu suomalainen hard rock -yhtye, joka on julkaissut kolme albumia. Ensisinglellään se käytti nimeä D. C. Klowns.
Porista kotoisin olleen yhtyeen ensimmäisen singlen julkaisi paikallinen pienlevy-yhtiö My Way Records. Tämän jälkeen Dead City Klowns sai levytyssopimuksen EMI Finlandille, jonka Parlophone-levymerkille yhtye teki yhden singlen ja albumin. Esikoislevy sai kohtalaiset arvostelut muun muassa englantilaiselta Kerrang!-lehdeltä, mutta jäi kuitenkin Dead City Klownsin ainoaksi EMI:n julkaisemaksi albumiksi. Yhtyeen toinen albumi ilmestyi pienellä saksalaisella levymerkillä.
Keväällä 2014 Dead City Klowns ilmoitti 20 vuoden tauon jälkeen tekevänsä paluun lavoille esiintymällä Porissa järjestettävällä Porispere-festivaalilla. Samassa yhteydessä julkaistaan myös yhtyeen uusi EP Sweet Insanity.
Dead City Klowns julkaisi uusimman albuminsa Last Fight helmikuun 1. päivä (2019). Levy sisältää 12 kappaletta, mukana on myös kappaleita päivitettyinä versioina vuoden 1991 debyyttialbumilta At the Suicide Circus ja vuoden 1993 Like Father, Son and Holy Spirit albumilta.
Piccolo Coro dell’Antoniano
thumb|200px|Piccolo Coro dell'Antonianon nykyinen tunnus, joka on ollut käytössä vuodesta 2012 alkaen. thumb|200px|Piccolo Coro dell'Antonianon vanha tunnus, joka oli käytössä vuoden 2011 loppuun asti.
Astma
Astma on keuhkoputkien krooninen tulehdus. Sen aiheuttaa virheellinen yliherkkä immuunivaste, joka aiheuttaa keuhkojen toiminnan häiriöitä, kuten tulehduksia ja erityisesti keuhkoputkien ahtautumista, mikä vaikeuttaa sisään- ja uloshengitystä. Keuhkoputkiin muodostuu paksua limaa. Limakalvon reagoinnin taustalla on allergeenien tai mikrobien (virukset, bakteerit) aiheuttamaa tulehdusta, fyysisen rasituksen tai tuntemattomien tekijöiden laukaisemaa pitkäaikaista ärsytystä. Esimerkiksi eläinpölyn, siitepölyn, pölypunkkien, tiettyjen ruoka-aineiden, tupakansavun, kylmän ilman, liikunnan ja stressin on todettu voivan laukaista astmakohtauksen.
Piccolo Coro dell’Antoniano
Piccolo Coro dell’Antoniano (virallisesti Piccolo Coro "Mariele Ventre" dell’Antoniano, nykyisin usein vain lyhyesti Coro dell'Antoniano) on italialainen, Bolognasta peräisin oleva ja lapsista koostuva kuoro. Se on toinen Antonianon instituutin kuoroista ja suunnattu esikoulu- ja alakouluikäisille lapsille. Nykyisin kuorossa laulaa noin 50–60 lasta ja kuoron johtajana toimii Sabrina Simoni.
Astma
Aikuisväestöstä sairastaa astmaa kuusi prosenttia, mutta merkittävällä osalla astma on lievä eikä vaadi päivittäistä hoitoa. Äkillinen kohtaus saattaa kuitenkin vaatia sairaalakäyntiä.
Piccolo Coro dell’Antoniano
Kuoron jäsenet ovat aina olleet 4–11-vuotiaita joitakin poikkeuksia lukuun ottamatta. Kuoron jäsenet vaihtuvat kuitenkin osittain joka vuosi, kun osa vanhimmista kuorolaisista lähtee kuorosta ja uusia, nuorempia lapsia tulee pois lähteneiden tilalle. Tavallisesti kuorolaisten täyttäessä 12 vuotta he jättävät kuoron, mutta jotkut ovat kuitenkin jatkaneet kuorossa vuoden tai pari pidempään. Uudet kuorolaiset valitaan avoimen koelaulutilaisuuden perusteella. Koelaulutilaisuus järjestetään aina vuosittain helmikuussa Bolognassa ja se on avoin kaikille halukkaille 3–9-vuotiaille lapsille.
Astma
Riskitekijät
Kilpaurheilu pakkasessa lisää riskiä sairastua astmaan. Vuonna 2009 julkaistu tutkimus antaa viitteitä siitä, että kodin oleskelutiloissa sijaitseva kosteusvaurio saattaa tuottaa lapsille astmaoireita. On myös olemassa viitteitä siitä, että maan pinnoittaminen asvaltilla saattaa lisätä astman esiintyvyyttä.
Alatyypit
Astma voidaan nykytietämyksen valossa jakaa erilaisiin alatyyppeihin. Alatyyppijako ei ole täysin vakiintunut, mutta useissa tutkimuksissa on havaittu seuraavat alatyypit: varhain alkava allerginen astma, aikuisena alkava eosinofiilinen astma, lihavuuteen liittyvä astma, neutrofiilinen astma sekä keuhkoahtaumataudin ja astman sekamuoto. Allerginen astma on yleisin alatyyppi sekä lapsilla että aikuisilla. Astma on perinteisesti totuttu jakamaan infektioastmaan ja rasitusastmaan, mutta nämä kuvaavat ennemmin astman vaikeusastetta ja hoitotasapainoa kuin varsinaista alatyyppiä. Astman synty ja reaktioiden paheneminen yhdistetään myös kosteusvaurioihin ja muihin sisäilmaongelmiin.
Piccolo Coro dell’Antoniano
Piccolo Coro dell’Antonianon lisäksi Italiassa toimii useita muitakin lapsikuoroja, joista monien nimi alkaa niin ikään sanoilla Piccolo Coro.
Astma
Atooppinen astma
Taipumus atooppiseen astmaan eli ulkoisten tekijöiden aiheuttamaan astmaan on voimakkaasti perinnöllinen. Jos toinen vanhemmista sairastaa, sairastumistodennäköisyys on noin 25 prosenttia, jos molemmat sairastavat, sairastumistodennäköisyys on noin 60–80 prosenttia. Atooppisen astman muodostumiseen vaikuttaa paljon ympäristön haittatekijöiden määrä.
Piccolo Coro dell’Antoniano
Historia
Kuoro syntyi 1963, kun 1950- ja 1960-lukujen taitteessa Kultaisen šekiinin laulukilpailuissa (Zecchino d'Oro) esiintyneet lapset halusivat jatkaa kuorossa laulamista ja pyysivät Mariele Ventreä jatkamaan toimintaa heidän kanssaan. Ventre suostui, ja Piccolo-kuoro muodostui. Kuorossa ei alussa ollut kovin paljoa jäseniä, mihin sen nimikin Piccolo coro (suom. Pieni kuoro) viittaa. Ajan myötä kuoroon liittyi lisää jäseniä, mutta nimi jäi lähes entiselleen: Piccolo Coro dell’Antoniano (suom. Antonianon pieni kuoro).
Astma
Oireet
Astman ensioire on usein pitkäaikainen yskä, varsinkin öisin. Muita oireita ovat hengityksen vinkuminen, ajoittainen hengenahdistuksen tunne, yskä tai yöyskä sekä rasituksessa hengityksen vinkuminen tai hengenahdistuksen tunne. Astmaa sairastava yskii tulehtuneiden limakalvojen erittämää limaa. Allergiatyyppisessä astmassa oireet esiintyvät usein keväällä ja kesällä, kun kasvit levittävät siitepölyään. Jos oireita esiintyy vain rasituksessa, kyseessä on rasitusastma.
Piccolo Coro dell’Antoniano
Historia
Mariele Ventre johti kuoroa sen alusta aina vuoteen 1995 asti, jolloin hän kuoli. Hänen jälkeensä kuoron johtajaksi tuli Sabrina Simoni, joka johtaa kuoroa edelleen. Simoni oli ollut mukana kuoron toiminnassa jo vuodesta 1993 lähtien Ventren avustajana. Mariele Ventren kuoltua kuoron nimeen lisättiin sen ensimmäisen johtajan nimi, ja kuoron virallinen nimi on nykyään Piccolo Coro "Mariele Ventre" dell’Antoniano.
Astma
Diagnostiikka
Perusterveydenhuollossa stetoskoopilla tapahtuvassa auskultoinnissa astmaan viittaava löydös on vinkuva uloshengitys. Vinkuminen on usein kuultavissa myös ilman apuvälineitä. Varsinaisessa sairaanhoidon piirissä tapahtuvassa diagnosoinnissa käytetään apuna mm. PEF-seurantaa, spirometriaa ja rasituskoetta.
Piccolo Coro dell’Antoniano
Historia
4.3.2001 kahdeksan italialaista lapsikuoroa esiintyivät yhteisessä konsertissa, joka oli omistettu Mariele Ventrelle. Konsertin myötä alettiin kehittää kuorojen yhteistyöverkostoa ja ajan kuluessa verkostoon liittyi uusia kuoroja. Tammikuussa 2009 yhteistyöverkostosta tuli virallisesti Galassia dell’Antoniano (suom. Antonianon galaksi). Verkosto kokoaa lapsikuoroja yhteen ja järjestää myös kuorojen yhteisiä esiintymisiä. Nykyisin tähän kuorojen yhteistyöverkostoon kuuluu Piccolo Coro dell’Antonianon lisäksi reilut 60 kuoroa eri puolilta Italiaa sekä yhdet kuorot Portugalista ja Meksikosta.
Astma
Hoito
pienoiskuva|270x270px|Sisäänhengitettäviä jauhemuotoisia astmalääkkeitä: vasemmalla tulehdusta vähentävä [[budesonidi ja oikealla keuhkoputkia laajentava salbutamoli.]] Astmaa hoidetaan lääkkeillä, jotka otetaan yleisimmin inhaloimalla eli sisäänhengittämällä niitä keuhkoputkien limakalvolle, mutta sitä voidaan hoitaa myös systeemisesti verenkierron välityksellä vaikuttavilla tabletteina tai oraaliliuoksina. Suoraan keuhkoihin annosteltaessa lääkkeiden vaikutus saadaan helposti rajattua, jolloin sivuvaikutukset pysyvät vähäisinä ja annostus pienenä. Hoito jakautuu keuhkoputkia laajentavaan ja tulehdusreaktiota ehkäisevään. Astman hoidossa tavoitteena on saavuttaa hoitotasapaino, jossa keuhkoputkia laajentavaa lääkitystä tarvittaisiin mahdollisimman vähän.
Piccolo Coro dell’Antoniano
Historia
Vuonna 2003 kuoro nimettiin UNICEFin hyvän tahdon lähettilääksi.
Astma
Hoito
Tulehdusta vähentäviä lääkkeitä käytetään astman hoitavina lääkkeinä. Inhaloitavat kortikosteroidit (mm. beklometasoni, budesonidi, flutikasoni, siklesonidi) hoitavat keuhkoputkien limakalvotulehdusta paikallisesti. Kortikosteroidihoito aloitetaan yleensä suurella annoksella, jotta tulehdus saataisiin hallintaan ja vähitellen annosta pyritään pienentämään sellaiseksi, jolla oireet pysyvät poissa. Haittavaikutuksena inhaloitavilla kortikosteroideilla voi olla suun tai nielun hiivainfektio. Myös ääni saattaa käheytyä.
Piccolo Coro dell’Antoniano
Esiintymiset ja konsertit
thumb|200px|Piccolo Coro dell’Antonianon lapsia harjoittelemassa konserttia varten [[Poznańissa Puolassa vuonna 2001.]] thumb|200px|Piccolo Coro dell’Antoniano [[Espanjassa vuonna 2014.]] 1960-luvulta lähtien kuoro on esiintynyt vuosittain Kultaisen šekiinin laulukilpailuissa, joissa kuoro on laulanut aina osia kilpailukappaleista. Kultaisen šekiinin laulukilpailun lisäksi samassa studiossa on pidetty ja televisioitu monia pääsiäis-, äitienpäivä-, isänpäivä- ja joulukonsertteja. Näissä konserteissa kuoro on esittänyt yleensä viimeisimpien vuosien Kultaisen šekiinin laulukilpailujen kilpailukappaleita. Lisäksi kuoro on myös pitänyt omia konserttejaan sekä esiintynyt erilaisissa tapahtumissa.
Astma
Hoito
Keuhkoputkia laajentavia lääkkeitä käytetään astmaoireiden lievittämiseen ja kohtauslääkityksenä. Näihin kuuluvat inhaloitavat β2-agonistit (sympatomimeetit) ja antikolinergit. β2-agonistit stimuloivat selektiivisesti keuhkoputkien sileän lihaskudoksen sympaattisen hermoston β2-reseptoreita, minkä seurauksena lihakset relaksoituvat ja ahtautuneet keuhkoputket laajenevat. Lyhytvaikutteisia β2-agonisteja ovat mm. salbutamoli ja terbutaliini ja pitkävaikutteisia salmeteroli. Antikolinergit (mm. ipratropiumi) salpaavat epäselektiivisesti M1, 2, 3-reseptoreita ja niitä käytetään yleensä yhdessä β2-agonistien kanssa, jolloin saavutetaan parempi teho kuin yhdellä lääkeaineella.
Piccolo Coro dell’Antoniano
Esiintymiset ja konsertit
Vuosien varrella kuoro on esiintynyt yhdessä monien ammattilaulajien ja yhtyeiden kanssa sekä tehnyt erilaisia yhteistyöprojekteja ammattimuusikoiden, laulajien ja yhtyeiden kanssa. Vuosien aikana kuoro on esiintynyt yhdessä muun muassa Cristina D’Avenan, Lo Stato Socialen ja Calcuttan kanssa. Vuonna 2013 kuoro esiintyi Vatikaanivaltiossa Pietarinaukiolla Perheiden päivä -tapahtumassa (Giornata della famiglia), jossa esiintyi myös paavi Franciscus.
Astma
Hoito
Systeemisesti vaikuttavana keuhkoputkien ahtautumista vähentävänä lääkkeenä käytetään joskus teofylliiniä. Kromonit, joihin luetaan kromoglikaatti ja nedokromiili, ovat yksi nykyisin vähemmän käytetty astmalääkeryhmä.
Piccolo Coro dell’Antoniano
Esiintymiset ja konsertit
Yleensä kuoro on esiintynyt Bolognassa, mutta yleisesti myös muualla Italiassa, kuten Veronassa, Assisissa ja Roomassa. Vuosien varrella kuoro on esiintynyt aina silloin tällöin Italian ulkopuolellakin; esimerkiksi vuonna 2001 kuoro teki konserttimatkan Puolaan. Vuodenvaihteesta 2015–2016 alkaen kuoro on esiintynyt useissa konserteissa Kiinassa.
Astma
Hoito
Erityislääkkeinä vaikean astman hoitoon on tullut viimeisten vuosikymmenien aikana markkinoille biologisia vasta-aine lääkkeitä. Vaikeaa allergista immunoglobuliini E -välitteistä astmaa voidaan hoitaa IgE:tä vastaan toimivalla biologisella vasta-ainelääkkeellä omalitsumabilla. Vaikeaa eosinofiilista astmaa sairastavien hoitoon voidaan joskus käyttää interleukiini 5 -välittäjäaineen estäjiä mepolitsumabia, reslitsumabia tai benralitsumabia. Biologisten lääkkeiden aloitus tapahtuu aina erikoissairaanhoidossa keuhkosairauksien yksikössä.
Piccolo Coro dell’Antoniano
Esiintymiset ja konsertit
Vuosina 2017 ja 2018 kuoro esiintyi San Remon musiikkifestivaaleilla.
Astma
Perinnöllisyys
Astman periytyvyys on voimakasta. Jos molemmilla vanhemmilla on atopia, lapsen riski sairastua astmaan on 70 prosenttia. Jos vain toisella on, riski on 50 prosenttia.
Piccolo Coro dell’Antoniano
Piccolo Coro dell’Antoniano Kiinassa
Vuodenvaihteesta 2015–2016 alkaen kuoro on käynyt esiintymässä vuosittain uudenvuoden aikoihin Kiinassa ja vuodenvaihteeseen 2019–2020 mennessä kuoro on esiintynyt Kiinassa yhteensä 29 konsertissa. Vuodenvaihteen 2020–2021 konsertit toteutettiin koronaviruspandemian vuoksi videoyhteyden välityksellä. Kiinassa kuoro on esiintynyt useaan kertaan Šanghaissa lasten taiteiden teatterissa (Shanghai Children Art Theatre), jonka lisäksi muutamia konsertteja on ollut myös Pekingissä ja Nanjingissa. Kuoro on ollut Kiinassa hyvinkin suosittu ja muun muassa liput vuodenvaihteen 2018–2019 konsertteihin myytiin loppuun 41 sekunnissa. Kuoron esittämistä kappaleista kiinalaisten keskuudessa suosituksi on noussut erityisesti vuodelta 2010 oleva kappale Forza Gesù (suom. Voimia Jeesus). Kiinan-konserteissaan kuoro on esittänyt kappaleita pääasiassa italiaksi, mutta muutamia kappaleita myös kiinaksi ja englanniksi.
Astma
Perinnöllisyys
Varsinaista astmageeniä ei ole löydetty, vaan astma periytyy monen tekijän vaikutuksesta. Astman esiintyvyys on lisääntynyt läntisissä teollisuusmaissa toisesta maailmansodasta lähtien. Tämä viittaa siihen, että ympäristötekijät ja alttiusgeenit yhdessä vaikuttavat, ilmaantuuko astmaa vai ei.
Piccolo Coro dell’Antoniano
Piccolo Coro dell’Antoniano Kiinassa
Touko–kesäkuun vaihteessa 2017 kaksi kuorolaista lähtivät edustamaan kuoroa Kiinaan, jossa he esiintyivät yhdessä reilun 1000 kiinalaislapsen kanssa Kiinan valtiollisen televisiokanavan CCTV1:n suuressa lasten päivän ohjelmassa 01.06.2017. Vuodenvaihteen 2019–2020 Kiinan kiertueella koko kuoro esiintyi vierailevana esiintyjänä CCTV1:n suositussa musiikkiohjelmassa Everlasting Classics.
Vuodenvaihteissa 2020–2021 ja 2021–2022 kuoro ei ole koronaviruspandemian vuoksi enää matkustanut fyysisesti esiintymään Kiinaan, vaan konsertit on esitetty Kiinassa videoyhteyden kautta.
Down in Black
Down in Black on Mustaschin toinen single albumilta Above All. Nimikkobiisin lisäksi levyltä löytyy kappaleen "Coomber" liveversio, jonka on nauhoittanut ruotsalainen P3-radiokanava.
Vampyyrien imussa
Vampyyrien imussa (Vampires Suck) on Jason Friedbergin ja Aaron Seltzerin ohjaama yhdysvaltalainen komediaelokuva vuodelta 2010. Elokuva parodioi pääasiassa romanttista fantasiaelokuvaa Twilight – Houkutus.